stanford-oval/wikipedia huggingface dataset:
Guggenheim-museo (Bilbao)

| Guggenheim-museo Museo Guggenheim Bilbao  |
| --- | --- |

 Guggenheim-museo
Tyyppi:  Museorakennus, museo 
Osoite:  Avenida Abandoibarra, 2  
Sijainti:  Abando 
Perustettu:  1997
Kotisivut:  www.guggenheim-bilbao.es
Koordinaatit:  43°16′07″N, 2°56′03″W
 fiGuggenheim-museo 
  
Bilbaon Guggenheim-museo on Solomon R. Guggenheimin säätiön ylläpitämä modernin taiteen museo Bilbaon kaupungissa Espanjan Baskimaalla. Se avattiin vuonna 1997.
Museorakennuksen on suunnitellut kanadalais-yhdysvaltalainen arkkitehti Frank Gehry. Se sijaitsee Nerviónjoen rannalla 16 metriä kaupungin yleistä katutasoa alempana. Yksi rakennuksen sivuista on joen suuntainen, toinen lähes nojaa La Salve -siltaan. Museon ulkomuoto on erikoinen: sen seinät on päällystetty puolen millimetrin paksuisilla titaanilevyillä ja muodot ovat joustavia sekä kaarevia. Museo on suunniteltu kokonaan tietokoneella, sillä lujuuslaskelmia ei olisi voitu tehdä perinteisillä menetelmillä.
Museo kiinnitti heti avautuessaan suurta kansainvälistä huomiota. Nykyään se on yksi Bilbaon tärkeimmistä nähtävyyksistä. Museon taidekokoelma koostuu Guggenheim-säätiön teoksista, jotka tarjoavat laajan katsauksen 1900-luvun kuvataiteeseen.
Tutkimusten mukaan museo toi viiden ensimmäisen toimintavuotensa aikana Baskimaahan yli miljardi dollaria, enemmän kuin kymmenen kertaa museon rakennuskustannukset, sekä yli 190 miljoonaa dollaria paikallisina verotuottoina. Vuonna 2010 museo toi tuloja lähes 300 miljoonaa dollaria. Guggenheim Bilbaosta tuli toimintamalli monille muille talousvaikeuksissa kamppaileville kaupungeille.
Vaikka soveltuvuustutkimuksia Guggenheimin kanssa on viime aikoina tehty eri puolilla maailmaa, vain yksi niistä, vuonna 2013 valmistunut Guggenheim Abu Dhabi, on toteutunut. Guggenheim-projektien ongelmana on pidetty sitä, että niin sanottu Bilbao-efekti (suuren kansainvälisen huomion saaminen heti avautuessa) on ollut vaikeasti toistettavissa.
Toiminta > Näyttelyt 2009-2011

| 0 | 1 | 2 |
| --- | --- | --- |
|  2009 Presentations of the Permanent Collection From Private to Public: Collections at the Guggenheim    Frank Lloyd Wright  Presentations of the Permanent Collection   Installations II: Video from the Guggenheim Collections    Cai Guo-Qiang: I Want to Believe  Learning Through Art  Murakami    Cy Twombly    Presentations of the Permanent Collection   Installations: Selections from the Guggenheim Collections  All the Histories of Art: The Kunsthistorisches Museum Vienna    Presentations of the Permanent Collection Laboratories: Insights into the Permanent Collection. Miquel Navarro    |  2010 Selections from the Guggenheim Museum Bilbao Collection    Presentations of the Permanent Collection Haunted: Contemporary Photography/Video/Performance    The Golden Age of Dutch and Flemish Painting from the Städel Museum  Anish Kapoor  Robert Rauschenberg: Gluts    Henri Rousseau    Learning Through Art 2010    Presentations of the Permanent Collection   From Private to Public:  Collections at the Guggenheim  Frank Lloyd Wright    Presentations of the Permanent Collection Installations II: Video from the Guggenheim Collections    |  2011 Presentations of the Permanent Collection Selections from the Guggenheim Bilbao Collection II  Temporary exhibition  Brancusi-Serra    Presentations of the Permanent Collection   Painterly Abstraction, 1949-1969: Selections from the Guggenheim Collections    Presentations of the Permanent Collection   Laboratories: insights into the Permanent Collection. Aitor Ortiz    The Luminous Interval  D.Daskalopoulos Collection    Learning Through Art 2011    Chaos and Classicism: art in France, Italy, Germany and Spain, 1918-1936    Presentations of the Permanent Collection   Selections from the Guggenheim Museum Bilbao Collection    Presentations of the Permanent Collection   Haunted: Contemporary Photography/Video/Performance    The Golden Age of Dutch and Flemish Painting from the Städel Museum    |
Kuvia museosta

Julkisivua
Siltarakenteita
Jeff Koonsin teos Flowerbed museon edustalla.
Sisätiloja
Louise Bourgeois'n veistos Maman.
Aiheesta muualla

Kuvia tai muita tiedostoja aiheesta Bilbaon Guggenheim-museo Wikimedia Commonsissa
Bilbaon Guggenheim-museon kotisivu (espanjaksi, baskiksi, englanniksi, ranskaksi)
Luettelo Bilbaota ja Guggenheimia tutkivista artikkeleista (englanniksi, espanjaksi)
Nordic Poly Mark -merkki

Nordic Poly Mark logo
Nordic Poly Mark (NPM) on muoviputkituotteissa vuodesta 2004 alkaen käytetty sertifiointimerkki takeena tuotteen laadusta ja pohjoismaisten viranomaisvaatimusten täyttymisestä. NPM-merkitty tuote täyttää Suomen rakennuslainsäädännössä asetetut olennaiset tekniset vaatimukset. NPM-merkki tuotteessa kertoo, että tuotteet on testattu ja tarkastettu pohjoismaisiin olosuhteisiin soveltuviksi, mikä tarkoittaa esimerkiksi sitä, että ne kestävät pakkasen ja roudan. NPM-merkityiltä putkilta edellytetään mm. iskulujuutta, muhviliitosten tiiveyttä ja paineenkestävyyttä. NPM-merkittyjen tuotteiden taataan kestävän pohjoismaisissa käyttöolosuhteissa vähintään 50 vuotta.
NPM-merkintä putkessa laadun takeena.
NPM-merkin käyttöoikeuden voi saada muun muassa maaviemäreille ja maaviemärikaivoille, vesijohdoille, kiinteistöviemäreille, sadevesiviemäreille, paineviemäreille, kaasuputkille, sekä kuuma- ja kylmävesijärjestelmille. NPM-merkin voi saada käyttöön mikäli tuote ja tuotannon laadunvalvonta täyttävät sertifiointivaatimukset.
NPM-merkinnän vaatimukset määrittää INSTA-CERT. Se on sertifioijien muodostama ryhmä, johon kuuluvat Inspecta Sertifiointi Suomesta, Rise Certification, Ruotsista, Norner Norjasta ja Dancert Tanskasta. Vaatimukset NPM-merkin käytölle laaditaan yhdessä pohjoismaisten asiantuntijoiden kanssa. Vaatimusehdotuksiin pyydetään lausunnot viranomaisten, vesilaitoksien, maahantuojien, urakoitsijoiden, testauslaitosten, tukkuliikkeiden ja valmistajien sidosryhmäverkostolta.
Kaikkien vaatimukset täyttävien valmistajien on mahdollista saada oikeus NPM-merkin käyttöön tuotteissaan. Tuotekohtaiset vaatimukset on kirjattu sertifiointiohjeisiin (SBC = Särskilda Bestämmelser för Certifiering). Sertifiointia voi hakea INSTA-CERT ryhmään kuuluvalta taholta.
Sertifiointivaiheen jälkeen NPM–merkittyjen tuotteiden laatua valvotaan sertifiointiohjeiden mukaisesti. INSTA-CERT asettaa vaatimukset myös hyväksymilleen testaajille ja tarkastajille. Eurofins Expert Services Oy on INSTA-CERTin hyväksymä suomalainen testaus- ja tarkastustaho.
Nordic Poly Mark -merkki osoituksena rakennuspaikkakohtaisesta soveltuvuudesta

Rakennustuoteasetuksen (CPR) mukaisesti rakennustuotteet tulee osoittaa soveltuviksi käyttökohteeseensa. NPM–merkki auttaa tämän osoittamisessa. NPM-merkki tuotteessa on osoitus siitä, että tuote täyttää paitsi EN-standardiin kirjatut vaatimukset, myös kaikki pohjoismaisittain laadittuihin sertifiointiohjeisiin kirjatut lisävaatimukset. Näitä ovat mm. turvallisuuteen ja toiminnalliseen laatuun liittyvät ominaisuudet. NPM-merkki on osoitus myös siitä, että vaatimustenmukaisuus on todettu riippumattomin testein ja tarkastuksin. CE–merkki osoituksena rakennuspaikkakohtaisesta kelpoisuudesta muoviputkituotteissa ei ole vielä mahdollinen. CE–merkintä edellyttää tuotteelle laadittuja yhteiseurooppalaisia harmonisoituja standardeja (hEN) tai niille laadittuja ETA vaatimuksia (ETA = European Technical Assessment). Muoviputkille näitä ei ole vielä laadittu, joten niiden soveltuvuuden osoituksen ei voi käyttää CE-merkkiä. NPM-merkkiä käytetään laajalti pohjoismaissa. NPM-sertifikaatteja on vuoden 2024 alussa voimassa noin 250 kpl.  Esimerkiksi Suomen vesijohtoputkista muovisia on noin 90 prosenttia. Vesihuoltolaitokset vaativat yleisesti NPM-merkin takaamia ominaisuuksia käyttämiltään muoviputkituotteilta.
Aiheesta muualla

Nordic Poly Mark -kotisivut
Useita tekijöitä: Muoviputkijärjestelmät.  Chemas Oy, Helsinki:  Muoviteollisuus ry, putkijaosto, 2003.  ISBN 952-9597-55-X  suomi
Rautio, Arto: Putkipuolella pientä huolta laadusta. Talotekniikka, 2014, nro 1.
Nordic Poly Mark SlideSharessa
Nordic Poly Mark -video YouTubessa
Kristian August (Holstein-Gottorp)

Kristian August, tuntemattoman taiteilijan maalaama muotokuva noin vuodelta 1710.
Kristian August (saks. Christian August; 11. tammikuuta 1673 Gottorp – 25. huhtikuuta 1726 Hampuri) oli Holstein-Gottorpin herttuakunnan sijaishallitsija ja Lyypekin ruhtinaspiispa. Hän oli myös Ruotsin kuninkaan Aadolf Fredrikin isä ja Venäjän keisarinnan Katariina Suuren isoisä.
Kristian Augustin vanhemmat olivat Holstein-Gottorpin herttua Kristian Albrekt ja Tanskan prinsessa Fredrika Amalia. Kristian Augustin veli oli herttua Fredrik IV, joka kaatui vuonna 1702 suuressa Pohjan sodassa. Uudeksi herttuaksi tullut Fredrik IV:n kaksivuotias poika Kaarle Fredrik ja tämän sijaishallitsija-äiti Hedvig Sofia jäivät Tukholmaan, joten Kristian August johti Holstein-Gottorpiin perustettua hallitusta ja häntä sanottiin administratoriksi, ’hallinnoijaksi’. Hedvig Sofian kuoltua vuonna 1708 hänestä tuli sijaishallitsija, tosin nuori Kaarle Fredrik jäi edelleen Tukholman hoviin. Hallituksen vahva mies oli paroni Georg Heinrich von Görtz. Vuodesta 1705 Kristian August oli samalla Lyypekin ruhtinaspiispa.
Tanskan liityttyä vuonna 1709 uudelleen sotaan Ruotsia vastaan Kristian August yritti pitää Holstein-Gottorpin puolueettomana. Hänen luovutettuaan Görtzin neuvosta Tönningin linnoituskaupungin Holstein-Gottorpin alueelle vuonna 1713 työntyneelle Magnus Stenbockin komentamalla ruotsalaiselle armeijalle herttuakunnan puolueettomuus menetti uskottavuutensa ja Tanska valtasi sen. Kristian August julisti Kaarle Fredrikin täysi-ikäiseksi maanpaossa vuonna 1716. Tämä sai myöhemmin takaisin osan herttuakunnastaan.
Perhe

Kristian Augustin puoliso oli vuodesta 1704 Baden-Durlachin prinsessa Albertina Fredrika. Heidän lapsiaan olivat Ruotsin ensimmäinen Holstein-Gottorp-sukuinen kuningas Aadolf Fredrik, Oldenburgin ensimmäinen herttua Fredrik August I, Venäjän armeijassa sotamarsalkaksi kohonnut prinssi Georg Ludvig, Anhalt-Zerbstin ruhtinatar Johanna Elisabet, joka tunnetaan Katariina Suuren äitinä, sekä keisarinna Elisabetin kanssa kihlautunut ruhtinaspiispa Karl August. Katariina Suuren puoliso Pietari III oli Kristian Augustin veljenpojanpoika.
Aiheesta muualla

Kuvia tai muita tiedostoja aiheesta Kristian August (Holstein-Gottorp) Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Belgia  Puola 
Henkilöt:  Deutsche Biographie  DDB
Urheilu+kanava

| Urheilu+kanava |
| --- | --- |

Lähetykset alkoivat:  3. kesäkuuta 2007
Lähetykset loppuivat:  31. tammikuuta 2010
Omistaja:  Sanoma Entertainment
Maa:   Suomi
Näkyvyysalue:  Näkyi C-kanavanipun alueella.
Rinnakkaiskanava(t):  Urheilukanava
Saatavuus
Antenniverkko
PlusTV:  Kanava 12
Kaapeliverkko
Welho:  Kanava 126
Elisa:  Kanava 131
DNA:  Kanava 12
Infobox OKNimi-testi OK: 
Urheilu+kanava (tyyliteltynä URHEILU+KANAVA) oli Urheilukanavan maksullinen lisäkanava, joka lähetti ohjelmaa päivittäin noin kello 18.00–1.00, kuitenkin joskus jopa viiden aikaan aamulla. Tiistaista perjantaihin kanavalla tuli urheilun oma uutispalvelu, Urheilu+Studio, jota juonsivat Pepe Jürgens ja Toni Niemistö. Keskiviikkoisin kanavalla tuli Erkki Vanhasen juontama MotorSport Evening, joka oli kooste kotimaisesta ja kansainvälisestä moottoriurheilusta.
Valtioneuvosto hyväksyi 14. joulukuuta 2006 Urheilukanavan toimiluvan muutoksen, joka mahdollisti uuden kanavan perustamisen maksuttoman Urheilukanavan rinnalle. Kanava aloitti lähetyksensä 3. kesäkuuta 2007. Kanavan sai digitaaliseen antenniverkkoon (DVB-T) tilaamalla PlusTV-kanavapaketin, ja se näkyi kanavapaikalla 12.
2. heinäkuuta 2007 alkaen Urheilu+kanavaa oli voinut katsoa myös Welhon kaapeliverkossa, jossa kanava oli maksuton syyskuun alkuun asti.
Kanava lopetettiin 31. tammikuuta 2010 uuden Nelonen Sport Pro -kanavan tieltä.
Urheilu+kanavan ohjelmia ja lajeja

NASCAR Sprint Cup Series
Major League Soccer
Brasilian jalkapallon Campeonato Brasileiro
Ranskan Ligue 1
Espanjan jalkapallon La Liga
NBA:n runkosarja, pudotuspelit sekä NBA Action -makasiiniohjelma
WNBA:n runkosarja, pudotuspelit sekä WNBA Action -makasiiniohjelma
Beach Volley
Urheilu+Studio
Motorsport Evening
Tauromenion

| Tauromenion> Ταυρομένιον |
| --- | --- |
 Tauromenionin teatterin raunioita ja nykyistä Taorminan kaupunkia.
Sijainti
 Tauromenion
Koordinaatit:  37°51′11″N, 15°17′29″E
Valtio:  Italia
Paikkakunta:  Taormina, Messina, Sisilia
Historia
Tyyppi:  kaupunki
Ajanjakso:  396/358 eaa.–
Kulttuuri:  antiikki
Alue:  Sikelia
Aiheesta muualla
  Tauromenion Commonsissa 
Infobox OKNimi-testi OK: 
Tauromenion (m.kreik. Ταυρομένιον), roomalaisella kaudella Tauromenium (lat.), oli antiikin aikainen kaupunki ja kaupunkivaltio (polis) Sikeliassa eli nykyisellä Sisilian saarella nykyisen Italian alueella. Se on kehittynyt nykyiseksi Taorminan kaupungiksi ja sijaitsi sen paikalla.
Tauromenion oli aiemman Naksoksen kaupungin perillinen alueella. Sitä asuttivat alun perin ei-kreikkalaiset sikulit, ja siitä tuli kreikkalaiskaupunki viimeistään vuonna 358 eaa. Kaupunki kukoisti edelleen roomalaisella kaudella, joka alkoi 200-luvulla eaa.
Maantiede

Tauromenion sijaitsi, samoin kuin nykyinen Taormina, Sisilian itärannikon pohjoisosassa koilliseen tulivuori Aitnasta (nyk. Etna). Kaupunki oli rakennettu sille nimen antaneen Tauros-vuoren (”Härkä”) rinteeseen noin 200–300 metrin korkeudelle merenpinnasta laskettuna. Kaupunki sijaitsi suunnilleen Messenen eli aiemman Zanklen ja Katanen puolessa välissä, etäisyyden kumpaankin oltua alle 50 kilometriä, ja vain noin kolme kilometriä pohjoiseen aikaisemman Naksoksen kaupungin paikasta.
Historia > Roomalainen kausi

Tauromenion tuli Rooman vallan alle vasta kun koko saaresta tehtiin roomalainen provinssi vuoden 241 eaa. jälkeen. Sitä ei juurikaan mainita toisen puunilaissodan aikaan 218–202 eaa., mutta se vaikuttaa antautuneen roomalaisille hyvillä ehdoilla, mistä sen hyvä asema myöhemmin roomalaisella kaudella saattaa johtua. Myöhemmin Tauromenion oli yksi Sisilian kolmesta liittolaiskaupungista (civitas foederata), mikä tarkoitti etuoikeutettua asemaa ja nimellistä itsenäisyyttä. Kaupungin ei edes tarvinnut Messenen tavoin varustaa laivoja Rooman laivastoon.
Tauromenion kärsi kuitenkin suuresti ensimmäisestä orjasodasta 135–132 eaa., sillä kapinoivat orjat tekivät siitä yhden tukikohdistaan ja kykenivät vastustamaan pitkään konsuli Rupiliuksen joukkoja. Kaupunki tuli vallatuksi vasta pitkän nälänhädän jälkeen, kun Sarapion-niminen kapinallisten johtajiin kuulunut petti kaupungin roomalaisille. Tämän jälkeen henkiinjääneet surmattiin.
Sextus Pompeiuksen sodassa Sisiliassa kaupunki toimi tämän tukikohtana Octavianusta eli myöhempää Augustusta ja toista triumviraattia vastaan vuonna 36 eaa. Pompeiuksen kukistuttua Augustus teki Tauromeniumista roomalaisen colonian Colonia Tauromeniorum vuonna 30 eaa. Entiset asukkaat karkotettiin tuolloin.
Tauromenium kukoisti seuranneella keisarikaudella, ja se oli Sisilian harvoja huomattavampia paikkoja. Strabon mainitsee kaupungin huomattavana omana aikanaan, vaikkakin se oli pienempi kuin Messene ja Katane. Sekä Plinius vanhempi että Ptolemaios kutsuvat sitä coloniaksi. Kaupunki tunnettiin muun muassa viinistään ja marmoristaan.
Kaupunki säilyi olemassa keskiajalle siirryttäessä, ja se oli Itä-Rooman eli Bysantin valtakunnan viimeisiä asemia saarella. Saraseenit valtasivat kaupungin vuonna 906 kaksivuotisen piirityksen jälkeen, ja tuhosivat sen.
Aiheesta muualla

Kuvia tai muita tiedostoja aiheesta Tauromenion Wikimedia Commonsissa
Tauromenionin lyömä raha, n. 304–289 eaa. Kuvituksessa Apollon ja kolmijalka.
Tauromenionin vuoden 201 eaa. jälkeen lyömä raha. Kuvituksessa Athene ja pöllö.
Antiikin aikainen leijonapatsas Palazzo Corvajan edustalla.
Raunioita Vialle San Pancraziolla.
Forumin odeionin rauniot.
Tauromenionin (Taorminan) teatteri.
Roomalaisaikaisen Naumakhiana tunnetun vesisäiliön säilynyttä muuria osana myöhempää rakennusta.
Tasavallan Presidentti (vuoden 1969 albumi)

| Tasavallan Presidentti Tasavallan Presidentti |
| --- | --- | --- |

Studioalbumin tiedot
 Äänitetty : lokakuu 1969
 Studio : Finnvox Studiot, Helsinki
 Julkaistu: joulukuu 1969   (1970 2. LP-painokset)   (1978 3. LP-painos Ruotsissa)   (1990 1. CD-painokset)   (2003 2. remasteroitu CD-painos)   (2013 4. LP-painos Saksassa)   (2013 5. LP-painokset)   (2016 3. CD-painos Euroopassa)   (2020 2. C-kasettipainos)   (2021 6. LP-painos)   (2021 4. CD-painos)
 Formaatti: LP-levy (LRLP-7S / 03504 / SVR241)   CD-levy (LRCD 7 / ECL 1012 / SVR241CD)   C-kasetti (LRC 7)
 Tuottaja(t): Otto Donner   Måns Groundstroem
 Tyylilaji: progressiivinen rock, jazz-rock
 Kesto: 42.06
 Levy-yhtiö: Love Records   Siboney Oy (2003)   : Soundvision (2013)   Svart Records (2013, 2021)   Eclipse Records (2016)
 Levymerkki: Love Records   Svenska Love Records (1978)   : Soundivision (2013)   Svart Records (2013, 2021)   Eclipse Records (2016)   Lipposen Levy ja Kasetti (2020)
Muut kannet
   Albumin takakansi.      C-kasetin kansikuva.
Tasavallan Presidentin muut julkaisut
|   | Tasavallan Presidentti 1969 | Magneettimiehen kuolema 1970 |
Singlet albumilta Tasavallan Presidentti
 ”Time Alone with You / Obsolete Machine” Julkaistu: marraskuu 1969  ”Solitary / Deep Thinker” Julkaistu: 1970
Tasavallan Presidentti on Tasavallan Presidentin debyyttialbumi, joka ilmestyi joulukuussa 1969. Sitä kutsutaan myös Tasavallan Presidentti I:ksi, koska yhtyeellä on myös toinen samanniminen levy. Kappale ”Crazy Thing N:o 1” sisältää pätkän J. S. Bachin Inventiosta 13.
Love Records julkaisi albumin joulukuussa 1969 vinyylilevynä. Seuraavana vuonna julkaistiin kaksi erilaista uusintapainosta vinyylilevyllä. 1970-luvun aikana Suomessa albumista julkaistiin kolme painosta vinyylilevylle sekä ensimmäinen C-kasettipainos. Vuonna 1978 albumi julkaistiin Ruotsissa vinyylilevyllä. Vuonna 1990 albumi julkaistiin ensimmäistä kertaa CD-levynä kahtena painoksena, ja mukana oli myös kaksi bonuskappaletta. Vuonna 2003 Siboney Oy:n levittämänä julkaistiin uusi, remasteroitu CD-painos, tällä kertaa mukana oli kolme bonuskappaletta. Vuonna 2013 albumi julkaistiin Saksassa vinyylilevynä, ja saman vuoden marraskuussa Svart Records julkaisi albumista kaksi rajoitettua vinyylipainosta: 200 kappaleen rajoitetun painoksen valkoisilla vinyylilevyillä ja 300 kappaleen painoksen mustilla vinyylilevyillä. Toinen levy sisältää neljä bonuskappaletta. Saman julkaisun julkaisi uudestaan Svart Records kullankeltaisina levyinä. Albumista julkaistiin "epävirallinen" CD-painos Euroopassa vuonna 2016. Vuonna 2020 albumi julkaistiin C-kasettina Lipposen Levyn ja Kasetin toimesta.
Kappaleet

Kaikki kappaleet sanoittanut Frank Robson, ellei toisin mainita.
Kappaleet > A-puoli

Introduction / You’ll Be Back for More – 6.13
Introduction (säv. Måns Groundstroem)
You’ll Be Back for More (säv. Frank Robson)
Obsolete Machine – 3.53 (säv. Tasavallan Presidentti)
Who’s Free – 3.27 (säv. Frank Robson)
I Love You Teddy Bear – 3.38 (säv. Måns Groundstroem, san. Frank Robson)
Crazy Thing Nr 1 – 0.43 (instrumentaali, säv. Måns Groundstroem ja Johann Sebastian Bach)
Drinking – 3.13 (säv. Frank Robson ja Måns Groundstroem)
Kappaleet > B-puoli

Crazy Thing Nr 2 – 0.13 (instrumentaali, säv. Jukka Tolonen)
Driving Through – 4.29 (säv. Tasavallan Presidentti)
Ancient Mariner – 3.25 (säv. Frank Robson ja Måns Groundstroem)
Wutu-Banale – 6.36 (instrumentaali, säv. Måns Groundstroem)
Woman of the World – 2.51 (säv. Frank Robson)
Roll Over Yourself – 2.25 (säv. Frank Robson)
Thinking Back – 3.00 (instrumentaali, säv. Jukka Tolonen)
Kappaleet > Vuoden 1990 CD-painoksen bonuskappaleet

Solitary – 3.43 (singleltä Solitary / Deep Thinker (1970), säv. Jukka Tolonen)
Deep Thinker – 2.42 (singleltä Solitary / Deep Thinker (1970), säv. Jukka Tolonen ja Måns Grounstroem)
Kappaleet > Vuoden 2003 CD-painoksen bonuskappaleet

Time Alone with You – 3.30 (singleltä Time Alone with You / Obsolete Machine (marraskuu 1969), säv. Frank Robson)
Solitary – 3.42
Deep Thinker – 2.42
Kappaleet > Vuosien 2013 ja 2021 LP-painoksien bonuskappaleet

Obsolete Machine – 3.53
Time Alone with You – 3.30 (singleltä Time Alone with You / Obsolute Machine (marraskuu 1969), säv. Frank Robson)
Solitary – 3.42
Deep Thinker – 2.42
Kokoonpano > Tasavallan Presidentti

Frank Robson – laulu (kappaleissa 1-4, 6, 8, 11 ja 12), lausunta (9) flyygeli (3), sähköpiano (10) ja urut (1b ja 11)
Jukka Tolonen – sähkökitara (1-6, 8-10 ja 12), akustinen kitara (1a ja 11) ja flyygeli (5, 7, 12 ja 13)
Juhani Aaltonen – sopraano- (1a ja 10) ja tenorisaksofonit (3, 5, 8, 9 ja 12) sekä huilu (1, 2, 5, 6, 9 ja 11)
Vesa Aaltonen – rummut (1-6, 8 ja 10-12), tamburiini (1b), symbaalit (9 ja 13), lyömäsoittimet (9) ja lehmänkello (12)
Måns Groundstroem – bassokitara (1-6 ja 8-13), sähköpiano (9) ja urut (1a ja 4)
Kokoonpano > Tasavallan Presidentti (bonuskappaleilla 14-17)

Frank Robson - laulu (15-17)
Juhani Aaltonen - tenorisaksofoni (14) ja huilu (15)
Pekka Pöyry - tenorisaksofoni (16) ja huilu (17)
Jukka Tolonen - sähkökitara ja akustinen kitara (akustinen: 16 ja 17)
Måns Groundstroem - bassokitara
Vesa Aaltonen - rummut ja shaker (shaker: 17)
Kokoonpano > Tuotanto

Erkki Hyvönen - äänitys ja tekniikka (Finnvox Studios, Helsinki, lokakuu 1969, kappaleet 16 ja 17: kevät 1970)
Ulla Groundstroem - etukannen maalaus
Veikko Vatanen - takakannen valokuvat
Otto Donner - tuottaja
Måns Groundstroem - tuottaja
Pauli Saastamoinen - vuoden 1990 CD-painoksen masterointi (Finnvox)
Mika Jussila - vuoden 2003 CD-painoksen 24-bittinen digitaalinen remasterointi
Joona Lukala - vuoden 2021 LP-painoksen masterointi (Noise for Fiction)
Ville Angervuori - vuoden 2021 painoksen layout
Kirjallisuutta

Dimery, Robert (toim.): 1001 albumia jotka jokaisen on kuultava edes kerran eläessään.  ((1001 Albums You Must Hear Before You Die, 2006.) Suomalaisen laitoksen päätoimittaja Jake Nyman. Kääntäjät: Esa Kuloniemi ym)  Helsinki:  WSOY, 2010.  ISBN 978-951-0-36217-4
Tasavallan Presidentti
| --- | --- |
Studioalbumit:   Tasavallan Presidentti  Magneettimiehen kuolema  Tasavallan Presidentti  Lambertland  Milky Way Moses  Six Complete 
Livealbumit:   Still Struggling for Freedom  Pop-Liisa 1: Tasavallan Presidentti 1973  Live in Lambertland  Changing Times and Movements  State Visit  The Lost 1971 Studio Session  Live at Ruisrock 1971 
Kokoelmat:  Classics
EP:t:  Six
Singlet:   ”Time Alone with You”  ”Solitary”  ”Sisältäni portin löysin”  ”Drinking” 
DVD:t:  Six + Live!
Katso myös:  Diskografia